text: Nyfødt i Lintrup Zoo 
  03 august 2012 kl. 09.24
  I nat er der født en Gibbon abeunge i Lintrup Zoo.
  Forældrene er første gangs forældre, så derfor har der været stor spænding om, hvordan de to forældre ville tage imod den nye. Her til morgen ser det meget positiv ud, meddeles det fra Lintrup Zoo. 
  - Moderen er meget kærlig og tryg ved situationen. Faderen holder sig lidt på afstand, og er ikke aggressiv på nogen måde. Vi i Lintrup Zoo krydser fingre for at de næste par uger forløber lige så, for så vil vi få en stærkt og rolig ny Gibbon abe, siger en glad Kristian Jessen Hansen fra dyreparken.
  
  Fakta:
  Gibbonen er den mindste af menneskeaberne, og lever i små familiegrupper. De starter dagen med en sang, der markerer deres territorium, og som holder andre gibboner på afstand. Når den svinger sig gennem trækronerne, kan den tilbagelægge 10 meter mellem hvert armtag.
  